*Ո Ր Ո Շ ՈՒ Մ*

*Կատարողական վարույթը կասեցնելու մասին*

*«26» սեպտեմբերի 2016թ. ք.Երևան*

 *ՀՀ ԱՆ ԴԱՀԿ ապահովող ծառայության Երևան քաղաքի Արաբկիր և Քանաքեռ-Զեյթուն բաժնի պետի տեղակալ, արդարադատության փոխգնդապետ Մհեր Խուրշուդյանս ուսումնասիրելով 08.12.2015թ. հարուցված թիվ 01648481 կատարողական վարույթի նյութերը.*

*Պ Ա Ր Զ Ե Ց Ի*

 *ՀՀ Երևան քաղաքի Արաբկիր և Քանաքեռ-Զեյթուն վարչական շրջանների ընդհանուր իրավասության դատարանի կողմից 18.11.2015թ. տրված թիվ ԵԱՔԴ 4973/02/14 կատարողական թերթի համաձայն պետք է՝ Աշոտ Բագրատի Դալլաքյանից սկսած 05.12.2013թ. մինչև գումարը հայցվորին վերադարձնելու օրը 36.436 ԱՄՆ դոլարին համարժեք ՀՀ դրամի նկատմամբ հաշվարկել ըստ համապատասխան ժամանակահատվածների համար ՀՀ Կենտրոնական բանկի սահմանած բանկային տոկոսի հաշվարկային դրույքները և այն բռնագանձել Աշոտ Բագրատի Դալլաքյանից հօգուտ Աշոտ Վազգենի Աբրահամյանի, իսկ բռնագանձվող գումարի 2 տոկոսը որպես պետական տուրք՝ հօգուտ պետական բյուջեի:*

 *Պարտապանից բռնագանձել նաև բռնագանձման ենթակա գումարի հինգ տոկոսը, որպես կատարողական գործողությունների կատարման ծախսի գումար:*

 *Կատարողական գործողությունների ընթացքում արգելանք է դրվել պարտապան Աշոտ Բագրատի Դալլաքյանին սեփականության իրավունքով պատկանող Երևան քաղաքի Վրացական փողոցի 15 շենք թիվ 27 բնակարանի վրա:*

 *Կատարողական վարույթով բռնագանձման վերաբերյալ վճռի հարկադիր կատարման ընթացքում պարտապան Աշոտ Վազգենի Աբրահամյանի ողջ գույքի վրա բռնագանձում տարածելու պարագայում պարզվել է, որ այդ գույքը օրենքով սահմանված նվազագույն աշխատավարձի հազարապատիկի և ավելի չափով բավարար չէ պահանջատիրոջ հանդեպ պարտավորությունների ամբողջական կատարումն ապահովելու համար և պարտապանին պատկանող գույք և այլ դրամական միջոցներ չեն հայտնաբերվել, որոնց վրա կարելի է բռնագանձում տարածել:*

 *Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 8-րդ կետով*

*Ո Ր Ո Շ Ե Ց Ի*

 *Կասեցնել 08.12.2015թ. հարուցված թիվ 01648481 կատարողական վարույթը 60-օրյա ժամկետով.*

 *Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.*

 *Սույն որոշումը երկու աշխատանքային օրվա ընթացքում հրապարակել* [*www.azdarar.am*](http://www.azdarar.am) *ինտերնետային կայքում.*

 *Որոշման պատճենն ուղարկել կողմերին.*

 *Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ժամկետում:*

*Բաժնի պետի տեղակալ` Մ.Խուրշուդյան*